Αλέξανδρος της Γιουγκοσλαβίας (1924-2016)

Ο Αλέξανδρος (σερβ. Александар, 13 Αυγούστου 1924 - 12 Μαΐου 2016) του Οίκου των Καραγεώργιεβιτς ήταν πρίγκιπας της Γιουγκοσλαβίας.

Βιογραφία
Ήταν ο πρωτότοκος γιος του Παύλου της Γιουγκοσλαβίας και της Όλγας, κόρης του Νικολάου της Ελλάδας. Ο πατέρας του ήταν αντιβασιλιάς της χώρας το διάστημα (1934-41) ως την ενηλικίωση του Πέτρου Β΄ της Γιουγκοσλαβίας. 

Γεννήθηκε στο Λευκό Μέγαρο (White Lodge) του προαστίου του Ρίτσμοντ Παρκ του Λονδίνου. Η αδελφή της μητέρας του, Μαρίνα, ήταν σύζυγος του Γεωργίου, Δούκα του Κεντ, γιου του Γεωργίου Ε΄ του Ηνωμένου Βασιλείου. 

Το 1954 συμμετείχε στην κρουαζιέρα που έκανε ο Παύλος της Ελλάδας και η σύζυγός του, Φρειδερίκη, με το σκάφος Αγαμέμνων. Εκεί γνώρισε τη Μαρία Πία της Σαβοΐας· παντρεύτηκαν έξι μήνες μετά στο Κασκαί της Πορτογαλίας, όπου ζούσε εξόριστος ο πατέρας της, Ουμβέρτος Β΄ της Ιταλίας"Marriage of a Princess", The Times (14 February 1955), 6..  

Θέλησε να καταταγεί στη βρετανική Βασιλική Πολεμική Αεροπορία (RAF) κατά τον Β΄ Παγκόσμιο Πόλεμο, αλλά οι πολιτικές συνεργασίες του πατέρα του το απέτρεπαν. Τελικά, μεσολάβησε ο Δούκας του Κεντ και τον δέχθηκαν. Μετά τον πόλεμο, εργάστηκε ως πιλότος στη British Airways από το 1951 και συμμετείχε σε πολλούς αεροναυτικούς διαγωνισμούς. 

Ήταν ένα από τα 4 ιδρυτικά μέλη του Συμβουλίου για την Ενότητα της ΣερβίαςFounders of the Serbian Unity Congress. serbianunity.net. Ήταν προστάτης του Κέντρου Έρευνας του Ορθού Μοναρχισμού. Το 2008 εξέδωσε ανακοίνωση, που καταδίκαζε την αυτονομία του ΚοσσόβουAnnouncement of His Royal Highness Prince Aleksandar Pavlov Karageorgevich . Czipm.org. Retrieved on 27 July 2015.. Κατά τα 90ά γενέθλιά του, το περιοδικό Μεγαλειότητα της Βρετανίας είχε αφιέρωμα σε αυτόν.

Το 2016 απεβίωσε στο Παρίσι σε ηλικία 92 ετών. Στην εξόδιο ακολουθία παρέστησαν μέλη της Στρατιωτικής Αεροπορίας της Σερβίας· τάφηκε στο Όπλενατς της Σερβίας, με τον πατέρα και τα αδέλφια του. 

Οικογένεια
Νυμφεύτηκε το 1955 τη Μαρία Πία της Σαβοΐας, κόρη του Ουμβέρτου Β΄ της Ιταλίας, και είχε τέσσερα τέκνα:
 Δημήτριος Νικόλαος Παύλος Γεώργιος Μαρία (γενν. 1958).
 Μιχαήλ Νικόλαος Παύλος Γεώργιος Μαρία (γενν. 1958), δίδυμο του Δημητρίου.
 Σέργιος Βλαδίμηρος Εμμανουήλ Μαρία (γενν. 1963).
 Ελένη Όλγα Λυδία Ταμάρα Μαρία (γενν. 1963), δίδυμη του Σεργίου, παντρεύτηκε τον Τιερρύ Γκωμπέρ και έχει τρία τέκνα.

Διαζεύχθηκαν το 1967. Το 1973 παντρεύτηκε τη Βαρβάρα Ελεονώρα Μαρία του Λίχτενσταϊν, κόρη του Ιωάννη του Λίχτενσταϊν και εξαδέλφη του Ιωάννη Αδάμ Β΄ του Λίχτενσταϊν. Είχαν ένα τέκνο:
 Ντουσάν Παύλος (γενν. 1977).

Αναφορές σε Πηγές

Κατηγορία:Οίκος των Καραγεώργεβιτς